ΣΥΜΒΑΣΗ ΑΔΕΙΑΣ ΧΡΗΣΕΩΣ ΛΟΓΙΣΜΙΚΟΥ

ΠΡΟΣΟΧΗ: ΠΑΡΑΚΑΛΕΙΣΘΕ ΝΑ ΔΙΑΒΑΣΕΤΕ ΑΥΤΟ ΤΟ ΕΓΓΡΑΦΟ ΠΡΙΝ ΕΓΚΑΤΑΣΤΗΣΕΤΕ ΤΟ ΛΟΓΙΣΜΙΚΟ. Αυτό το έγγραφο αποτελεί σύμβαση ανάμεσα σε εσάς, τον τελικό χρήστη του λογισμικού (το «Λογισμικό») και την CANON Inc., η οποία εδρεύει στο 30-2 Shimomaruko 3-chome, Ohta-ku, Tokyo 146-8501, Japan ("Canon") (και/ή τους τρίτους προμηθευτές της), τους κυρίους του Λογισμικού. Εγκαθιστώντας το λογισμικό συμφωνείτε ότι δεσμεύεστε από τους όρους της συμβάσεως,

Επιλέξτε  "ΝΑΙ" στο τέλος αυτής της συμβάσεως αν συμφωνείτε ότι δεσμεύεστε από τους όρους της, τότε το Λογισμικό θα εγκατασταθεί. Αν επιλέξετε το "ΟΧΙ", το Λογισμικό δεν  θα εγκατασταθεί και δεν θα έχετε δικαίωμα χρήσης του. Σε αυτήν την περίπτωση, μπορείτε να επιστρέψετε το λογισμικό, μαζί με το αχρησιμοποίητο hardware  στην αρχική του συσκευασία, στον τόπο αγοράς προκειμένου να σας επιστραφεί πλήρως το τίμημα που καταβάλατε για την αγορά τους.

Συμφωνείτε να χρησιμοποιείτε το Λογισμικό μόνο σύμφωνα με τους  ακόλουθους όρους και προϋποθέσεις.

Ιδιοκτησία και Πνευματικά Δικαιώματα: Κάθε δικαίωμα, αξίωση και ωφέλεια σχετικά με το Λογισμικό ανήκει στην Canon (ή στους προμηθευτές της). Η Canon και οι προμηθευτές της διατηρούν οποιαδήποτε στιγμή τα πνευματικά τους δικαιώματα στο Λογισμικό και σε όλα τα μετέπειτα αντίγραφα, ανεξάρτητα  από τη μορφή τους.

Άδεια χρήσης: Η άδεια να χρησιμοποιείτε το Λογισμικό δεν είναι αποκλειστική και δεν μεταβιβάζεται παρά μόνο κατά τους όρους που προβλέπονται στη σύμβαση. Σας επιτρέπεται : 1) να κάνετε χρήση ενός αντιγράφου του Λογισμικού (χρησιμοποιώ σημαίνει αποθηκεύω, φορτώνω στη μνήμη, εγκαθιστώ, εκτελώ ή προβάλλω το Λογισμικό) για προσωπική χρήση, 2) να δημιουργήσετε ένα λογικό αριθμό αντιγράφων ασφαλείας του Λογισμικού για χρήση σύμφωνα με το συμφωνημένο σκοπό, με την προϋπόθεση ότι όλα αυτά τα αντίγραφα περιλαμβάνουν την επισήμανση της πνευματικής ιδιοκτησίας της Canon, όπως αυτή εμφανίζεται στο αρχικό αντίγραφο του Λογισμικού που σας δόθηκε και 3) να μεταβιβάσετε το Λογισμικό και τα προνόμια που απορρέουν από αυτή τη σύμβαση σε άλλο πρόσωπο, με την προϋπόθεση ότι αυτό το πρόσωπο αποδέχεται τους όρους αυτής της σύμβασης και ότι εσείς απέχετε από κάθε περαιτέρω χρήση του Λογισμικού, ότι μεταβιβάζετε όλα τα αντίγραφα του Λογισμικού που έχετε δημιουργήσει ή καταστρέφετε όσα δεν μεταβιβάζετε. Η σύμβαση λύεται αυτόματα όταςπου αποκτά το Λογισμικό με μεταβίβαση δεν αποδέχεται τους ανωτέρω όρους.

Δεν έχετε το δικαίωμα : 1) να ενοικιάζετε, να μεταβιβάζετε περαιτέρω την άδεια χρήσης, δανείζετε, αντιγράφετε, τροποποιείτε, προσαρμόζετε, ενώνετε, μεταφράζετε, ανακατασκευάζετε, αποσυνθέτετε, αποσυναρμολογείτε ή να δημιουργείτε παράγωγα έργα, τα οποία βασίζονται εν όλω ή εν μέρει στο Λογισμικό ή στα σχετικά με αυτό έγγραφα ή να χρησιμοποιείτε το Λογισμικό κατά τρόπο διαφορετικό από τους όρους που προβλέπονται στην παρούσα σύμβαση και το νόμο και  2) να αναπαράγετε ή να εμπορεύεστε  το Λογισμικό ή τμήμα του με τρόπο διαφορετικό από αυτό που προβλέπεται στην παρούσα σύμβαση και το νόμο.

Λήξη: Η παρούσα σύμβαση θα ισχύει ωσότου είτε 1) θα λυθεί από εσάς καταστρέφοντας το Λογισμικό και τα έγγραφά του μαζί με όλα τα αντίγραφα είτε 2) θα λυθεί από την Canon με έγγραφη ειδοποίησή της προς εσάς, αν παραβιάσετε οποιοδήποτε όρο ή προϋπόθεση. Αμέσως μετά τη λύση της σύμβασης για οποιοδήποτε λόγο είστε υποχρεωμένος να καταστρέψετε αμέσως όλα τα αντίγραφα του Λογισμικού και τα έγγραφά του, συμπεριλαμβανομένου του Λογισμικού που έχει αποθηκευτεί στο σκληρό δίσκο του ηλεκτρονικού υπολογιστή που βρίσκεται στην κυριότητα, κατοχή ή έλεγχό σας.

ΠΕΡΙΟΡΙΣΜΕΝΗ ΕΓΓΥΗΣΗ: ΤΟ ΛΟΓΙΣΜΙΚΟ ΠΑΡΕΧΕΤΑΙ ΟΠΩΣ ΕΙΝΑΙ ΚΑΙ ΕΥΡΙΣΚΕΤΑΙ, ΧΩΡΙΣ ΟΙΑΣΔΗΠΟΤΕ ΜΟΡΦΗΣ ΕΓΓΥΗΣΗ Ή ΠΡΟΫΠΟΘΕΣΕΙΣ, ΕΙΤΕ ΡΗΤΕΣ ΕΙΤΕ ΣΥΝΑΓΟΜΕΝΕΣ (ΣΙΩΠΗΡΕΣ), ΕΝΔΕΙΚΤΙΚΑ ΚΑΙ ΟΧΙ ΠΕΡΙΟΡΙΣΤΙΚΑ ΑΝΑΦΕΡΟΜΕΝΩΝ ΤΩΝ ΣΥΝΑΓΟΜΕΝΩΝ (ΣΙΩΠΗΡΩΝ) ΕΓΓΥΗΣΕΩΝ Ή ΠΡΟΫΠΟΘΕΣΕΩΝ ΠΟΙΟΤΗΤΑΣ ΚΑΙ/Ή ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ. ΕΣΕΙΣ ΦΕΡΕΤΕ ΤΟ ΣΥΝΟΛΙΚΟ ΚΙΝΔΥΝΟ ΣΧΕΤΙΚΑ ΜΕ ΤΗΝ ΠΟΙΟΤΗΤΑ ΚΑΙ ΤΗΝ ΑΠΟΔΟΣΗ ΤΟΥ ΛΟΓΙΣΜΙΚΟΥ. ΕΑΝ ΤΟ ΛΟΓΙΣΜΙΚΟ ΑΠΟΔΕΙΧΘΕΙ ΕΛΑΤΤΩΜΑΤΙΚΟ, ΕΣΕΙΣ (ΚΑΙ ΟΧΙ Η CANON, ΟΙ ΘΥΓΑΤΡΙΚΕΣ ΤΗΣ, ΟΙ ΔΙΑΝΟΜΕΙΣ ΚΑΙ ΟΙ ΑΝΤΙΠΡΟΣΩΠΟΙ ΤΗΣ) ΑΝΑΛΑΜΒΑΝΕΤΕ ΤΟ ΣΥΝΟΛΙΚΟ ΚΟΣΤΟΣ ΣΥΝΤΗΡΗΣΗΣ, ΕΠΙΣΚΕΥΗΣ ΚΑΙ ΔΙΟΡΘΩΣΗΣ. ΜΕΡΙΚΑ ΚΡΑΤΗ ΔΕΝ ΕΠΙΤΡΕΠΟΥΝ ΤΟΝ ΑΠΟΚΛΕΙΣΜΟ ΤΩΝ ΣΥΝΑΓΟΜΕΝΩΝ (ΣΙΩΠΗΡΩΝ) ΕΓΓΥΗΣΕΩΝ ΚΑΙ ΠΡΟΫΠΟΘΕΣΕΩΝ, ΚΑΤΑ ΣΥΝΕΠΕΙΑ Ο ΑΝΩΤΕΡΩ ΑΠΟΚΛΕΙΣΜΟΣ ΕΙΝΑΙ ΔΥΝΑΤΟΝ ΝΑ ΜΗΝ ΙΣΧΥΕΙ ΓΙΑ ΕΣΑΣ. Η ΠΑΡΟΥΣΑ ΕΓΓΥΗΣΗ ΣΑΣ ΠΑΡΕΧΕΙ ΣΥΓΚΕΚΡΙΜΕΝΑ ΝΟΜΙΚΑ ΔΙΚΑΙΩΜΑΤΑ, ΕΙΝΑΙ ΔΥΝΑΤΟΝ ΝΑ ΕΧΕΤΕ ΚΑΙ ΑΛΛΑ ΔΙΚΑΙΩΜΑΤΑ ΠΟΥ ΔΙΑΦΟΡΟΠΟΙΟΥΝΤΑΙ ΑΠΟ ΚΡΑΤΟΣ ΣΕ ΚΡΑΤΟΣ.

Η Canon, οι θυγατρικές εταιρείες της, οι διανομείς και οι εξουσιοδοτημένοι αντιπρόσωποί τους δεν εγγυώνται ότι το Λογισμικό ανταποκρίνεται στις προδιαγραφές σας ή ότι η λειτουργία του Λογισμικού θα είναι συνεχής και χωρίς σφάλματα. Η Canon και οι θυγατρικές της παρέχουν εγγύηση διάρκειας ισχύος ενενήντα (90) ημερών από την ημερομηνία αγοράς, όπως αυτή αποδεικνύεται από την απόδειξη αγοράς, για τυχόν ελαττώματα των υλικών και της εργασίας κατασκευής του μέσου κατά τη συνήθη χρήση. 

ΕΥΘΥΝΗ ΠΡΟΣ ΑΠΟΖΗΜΙΩΣΗ: Η συνολική ευθύνη της Canon, των θυγατρικών της, των διανομέων και αντιπροσώπων της και η μοναδική σας αποζημίωση θα είναι  η αντικατάσταση του ελαττωματικού μέσου, το οποίο θα επιστρέφεται, μαζί με την απόδειξη αγοράς, στη θυγατρική της CANON που λειτουργεί στη χώρα, όπου αγοράσατε το Λογισμικό. Δεν υπάρχει υποχρέωση αντικατάστασης του ελαττωματικού Λογισμικού, αν το ελάττωμα  προκλήθηκε από τυχαίο περιστατικό ή κακή χρήση του προϊόντος από τον χρήστη. Η υποχρέωση αντικατάστασης υπάρχει μόνο απέναντι στον αρχικό χρήστη.

Οι όροι της παρούσας συμβάσεως αντικαθιστούν  και υπερισχύουν όλων των εγγυήσεων, προϋποθέσεων, υποχρεώσεων που προβλέπονται από το νόμο, τα συναλλακτικά ήθη και τη συναλλακτική πρακτική.

Η CANON σε καμία περίπτωση δεν θα ευθύνεται απέναντί σας για κάθε αποθετική ζημία (ακόμη και μελλοντική), άμεση ή έμμεση απώλεια ή ζημία. Η ευθύνη της CANON που προκύπτει ή σχετίζεται με την παρούσα σύμβαση είτε συμβατική είτε εξωσυμβατική (συμπεριλαμβανομένης και της ευθύνης από αμέλεια) ή άλλως, σε καμία περίπτωση δεν θα υπερβαίνει το ποσό που καταβλήθηκε από εσάς, για το προϊόν για το οποίο σχεδιάστηκε το Λογισμικό.

Καμία διάταξη της παρούσας σύμβασης δεν περιορίζει ή αποκλείει την ευθύνη της CANON απέναντί σας για θανάτωση ή βλάβη του σώματος ή της υγείας που προκαλείται από αμέλεια ή για το αδίκημα της απάτης ή για παράβαση του νόμου περί προστασίας των καταναλωτών.

Η ΠΑΡΟΥΣΑ ΣΥΜΒΑΣΗ ΔΕΝ ΑΠΟΚΛΕΙΕΙ ΤΗΝ ΕΦΑΡΜΟΓΗ ΤΟΥ ΑΝΑΓΚΑΣΤΙΚΟΥ ΔΙΚΑΙΟΥ, ΣΥΜΠΕΡΙΛΑΜΒΑΝΟΜΕΝΟΥ ΚΑΙ ΤΟΥ ΝΟΜΟΥ ΠΕΡΙ ΠΡΟΣΤΑΣΙΑΣ ΤΩΝ ΚΑΤΑΝΑΛΩΤΩΝ .

Γενικά: Η παρούσα σύμβαση αποτελεί τη μοναδική συμφωνία ανάμεσα σε εσάς και την Canon σχετικά με το Λογισμικό και υπερισχύει οιασδήποτε προγενέστερης προφορικής ή γραπτής συμφωνίας ή συνεννοήσεως σχετικά με το Λογισμικό. Κανένα συμβαλλόμενο μέρος δεν θα έχει δικαίωμα αποζημίωσης αναφορικά με δήλωση που του έγινε και στην οποία στηρίχθηκε προκειμένου να συνάψει την παρούσα σύμβαση,(εκτός αν τέτοια δήλωση έγινε με στόχο εξαπάτησής του) και η αποκατάσταση της ζημίας του θα γίνει μόνο σύμφωνα με τους όρους για παραβίαση συμβάσεως, όπως περιέχονται στην παρούσα σύμβαση.

Αν σε οποιαδήποτε χρονική στιγμή, οποιοδήποτε σημείο της συμβάσεως κριθεί από αρμόδιο δικαστήριο ως μερικά ή ολικά παράνομο, άκυρο ή μη εφαρμοστέο από οποιαδήποτε άποψη σύμφωνα με το νόμο οποιασδήποτε δικαιοδοσίας, το γεγονός αυτό δεν θα επηρεάσει τη νομιμότητα, εγκυρότητα ή εκτελεστότητα οποιασδήποτε άλλης διάταξης αυτής της συμβάσεως.

Η μη άσκηση από την Canon οποιουδήποτε δικαιώματος, εξουσίας ή δικαιώματος αποζημιώσεως που απορρέουν από την παρούσα σύμβαση δεν ισοδυναμεί σε καμία περίπτωση με παραίτηση από αυτό το δικαίωμα, εξουσία ή δικαίωμα αποζημίωσης. 

Οποιαδήποτε τροποποίηση της παρούσας σύμβασης είναι έγκυρη, μόνο εφόσον γίνει γραπτά και υπογραφεί από εξουσιοδοτημένο αντιπρόσωπο της Canon.

Τρίτοι Δικαιούχοι: Οι διατάξεις της παρούσας συμβάσεως, σε ό,τι έχουν σχέση με τρίτους, προμηθευτές της Canon, είναι εφαρμόσιμες άμεσα από αυτούς.

Εφαρμοστέο Δίκαιο: Η παρούσα σύμβαση διέπεται και ερμηνεύεται σύμφωνα με το Ιαπωνικό Δίκαιο. Για την επίλυση των διαφορών που προκύπτουν ανάμεσα στους συμβαλλόμενους από την εφαρμογή της παρούσας σύμβασης, αρμόδιο είναι το περιφερειακό δικαστήριο του Τόκυο (Ιαπωνία). Εντούτοις, η CANON θα έχει το αποκλειστικό δικαίωμα να παραιτηθεί από την παρούσα διάταξη και να εφαρμόσει την παρούσα σύμβαση σύμφωνα με το δίκαιο της χώρας του χρήστη και να υπαγάγει τις διαφορές που προκύπτουν από την εφαρμογή της παρούσας σύμβασης και/ή στη δικαιοδοσία της χώρας του χρήστη.
